CELEX: 62011TA0299
Language: lv
Date: 2015-10-07 00:00:00
Title: Lieta T-299/11: Vispārējās tiesas 2015. gada 7. oktobra spriedums – European Dynamics Luxembourg u.c./ITSB Pakalpojumu publiskā iepirkuma līgumi — Uzaicinājuma iesniegt piedāvājumu procedūra — Ārējo pakalpojumu sniegšana programmu un projektu vadībā un tehniskajā konsultēšanā informācijas tehnoloģiju jomā — Pretendenta novērtējums daudzpakāpju procedūrā — Piešķiršanas kritēriji — Vienlīdzīgas iespējas — Pārskatāmība — Acīmredzama kļūda vērtējumā — Pienākums norādīt pamatojumu — Ārpuslīgumiskā atbildība — Iespējas zaudēšana

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/26
            
         Vispārējās tiesas 2015. gada 7. oktobra spriedums – European Dynamics Luxembourg u.c./ITSB
   (Lieta T-299/11) (1)
   
   (Pakalpojumu publiskā iepirkuma līgumi - Uzaicinājuma iesniegt piedāvājumu procedūra - Ārējo pakalpojumu sniegšana programmu un projektu vadībā un tehniskajā konsultēšanā informācijas tehnoloģiju jomā - Pretendenta novērtējums daudzpakāpju procedūrā - Piešķiršanas kritēriji - Vienlīdzīgas iespējas - Pārskatāmība - Acīmredzama kļūda vērtējumā - Pienākums norādīt pamatojumu - Ārpuslīgumiskā atbildība - Iespējas zaudēšana)
   (2015/C 398/36)
   Tiesvedības valoda – angļu
   
      Lietas dalībnieki
   
   
      Prasītājas: European Dynamics Luxembourg SA (Etelbrika, Luksemburga), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atēnas, Grieķija) un European Dynamics Belgium SA (Brisele, Beļģija) (pārstāvji – sākotnēji N. Korogiannakis un M. Dermitzakis, vēlāk – I. Ampazis, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji – N. Bambara un M. Paolacci, pārstāvji, kam palīdz P. Wytinck un B. Hoorelbeke, avocats)
   
      Priekšmets
   
   Pirmkārt, prasība atcelt ITSB lēmumu, kas pieņemts saistībā ar atklāto publiskā iepirkuma Nr. AO/021/10 “Ārējo pakalpojumu sniegšana programmu un projektu vadībā un tehniskajā konsultēšanā informācijas tehnoloģiju jomā” procedūru un kas prasītājām tika paziņots ar 2011. gada 28. marta vēstuli, ar ko pirmās prasītājas piedāvājums ierindots trešajā vietā pamatlīguma piešķiršanai saskaņā ar daudzpakāpju sistēmu, un, otrkārt, prasības par zaudējumu atlīdzību.
   
      Rezolutīvā daļa:
   
   
               1)
            
            
               atcelt ITSB lēmumu, kas pieņemts saistībā ar atklāto publiskā iepirkuma Nr. AO/021/10 “Ārējo pakalpojumu sniegšana programmu un projektu vadībā un tehniskajā konsultēšanā informācijas tehnoloģiju jomā” procedūru un kas European Dynamics Luxembourg SA paziņots ar 2011. gada 28. marta vēstuli, ar ko tās piedāvājums ir ierindots trešajā vietā saskaņā ar daudzpakāpju sistēmu pamatlīguma piešķiršanai, kā arī, pirmkārt, Consortium Unisys SLU un Charles Oakes & Co Sàrl, un, otrkārt, ETIQ Consortium (by everis un Trasys) piedāvājumi ierindoti attiecīgi pirmajā un otrajā vietā;
            
         
               2)
            
            
               Eiropas Savienība atlīdzina zaudējumus, kas radīti European Dynamics Luxembourg saistībā ar iespējas zaudēšanu, ka tai tiks piešķirts pamatlīgums kā pirmajai līgumslēdzējai saskaņā ar daudzpakāpju sistēmu;
            
         
               3)
            
            
               pārējā daļā prasību par zaudējumu atlīdzību noraidīt;
            
         
               4)
            
            
               lietas dalībnieki iesniedz Vispārējai tiesai kopīgas vienošanās rezultātā sagatavotu zaudējumu aprēķinu trīs mēnešu laikā no šī sprieduma pasludināšanas;
            
         
               5)
            
            
               gadījumā, ja vienošanās netiek panākta, lietas dalībnieki tajā pašā termiņā iesniedz Vispārējai tiesai savus aprēķinus;
            
         
               6)
            
            
               atlikt lēmuma par tiesāšanās izdevumiem pieņemšanu.
            
         
      (1)  OV C 232, 6.8.2011.